هيه موقصة عشگ
قصة حياة
امنين ماعاين عليها
اطگني صفنه اوذكريات
حيل لازمني خلگ!!!
ثایره ابراسی السوالف
ياهو منكم مستعد یسمع حچی !!
اعیونی من عزة نفسها
اهواي تخجل لوجبت طاري البچی
بيه نهته
اتريد تطلع موسياحه
اتريد تطلع تشتكي
کسرة الواهس عظيمه
اوهيه كسرة واهسي ابكسرة خصرها
ياعمرها
اشگد گصير
ليله وحده اوصلت الخط النهايه
ما لحگنه اعله الحلال
اوبینه اوبینه اعتقد بس چانت آیه
اولاحسبنه اعلی الرحیل
چان ظنه المستحیل
او هسه صار المستحیل !!
هيه راحت من بعدهه ….
حالی حال اکحیله وبساحة حرب
فارسها مات
تارسه الفشله وجهه اوتمشي مكسورة ظهر
اووووف چندوب القهر
انه ذاك الغره شوگ امغازل الحب والسهر
وانه ذاك العاشگ الماحسب الهه
طبگ اجفونه اومشه ابدرب المحبه
اوتالي بل فرگه عثر
وانه ذاك ال شت فكرته اوعگله بل ماضي سكر
وانه ذاك الضاع موضوعه اولگاها
ويه كل حزمت سوالف
بيه دور
تلگه يمكن نبذه من قصة هواها
هيه ذيچ اوهيه هاي
الچانت اگبالی
امنحط عین اعله عین
اخدودها اتحومر خجل
گد مستحاها
بقلم ابوشجاع الطرفي
2016-12-30
2016-12-09
2016-11-23
2016-11-12